Diari Oficial de la Generalitat Valenciana


Sumari del DOGV 4893, del 29-11-2004 (2004/12527)

RESOLUCIÓ de 28 d'octubre de 2004, de la Direcció General d'Ensenyament, per la qual es dicten instruccions per al funcionament de la Formació Professional Específica en la modalitat a distància per al curs escolar 2004-2005.
---------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2004/10/28/(1)/dof/vci/html**

### Dades del document

Número de DOGV
:   4893

Data del DOGV
:   29-11-2004

Secció del DOGV
:   I. DISPOSICIONS GENERALS

Número del document
:   2004/12660


Data del document
:   28-10-2004

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * legislació
    * ensenyament a distància
    * legislació escolar
    * ensenyament professional

RESOLUCIÓ de 28 d'octubre de 2004, de la Direcció General d'Ensenyament, per la qual es dicten instruccions per al funcionament de la Formació Professional Específica en la modalitat a distància per al curs escolar 2004-2005. [2004/X12119]
  
L'Orde de 7 de setembre de 2004, de la Conselleria de Cultura, Educació i Esport (DOGV de 8 d'octubre 2004), establix la implantació i regula els aspectes d'organització de la Formació Professional Específica en la modalitat a distància a la Comunitat Valenciana.
  
Correspon establir l'oferta de cicles formatius per al curs escolar 2004-2005, així com determinats aspectes de funcionament per a esta modalitat d'ensenyança.
  
En virtut de l'autorització que em conferix en Disposició Final de l'Orde anteriorment mencionada, he resolt dictar per al curs acadèmic 2004/2005, les següents instruccions:
  
Primera. Oferta de cicles formatius
  
Durant el curs escolar 2004-2005, s'impartiran els cicles formatius de grau superior de ?Gestió Comercial i Màrqueting- i ?Comerç Internacional- de la família professional de Comerç i Màrqueting.
  
Les ensenyances del cicle formatiu de Gestió Comercial i Màrqueting s'ajustaran al que indica el Reial Decret 1.651/1994, de 22 de juliol, pel qual s'establix el títol (BOE de 29 de setembre) i, pel Reial Decret 1.666/1994, de 22 de juliol (BOE de 4 d'octubre).
  
Les ensenyances del cicle formatiu de Comerç Internacional s'ajustaran al que indica el Reial Decret 1.653/1994, de 22 de juliol, pel qual s'establix el títol (BOE de 29 de setembre) i pel Reial Decret 1.668/1994, de 22 de juliol, pel qual s'establix el currículum (BOE de 4 d'octubre).
  
Segona. Material didàctic
  
Per a realitzar l'ensenyança dels cicles formatius a distància es comptarà amb els materials didàctics específicament elaborats per a este tipus d'ofertes formatives, que podran complementar-se amb els que s'estimen necessaris per part de l'equip educatiu.
  
Tercera. Centres
  
En el curs 2004/2005, els cicles formatius indicats seran impartits des del Centre Específic d'Educació a Distància (CEED) situat al Camí de la Casa de Misericòrdia s/n, 46775 València.
  
Quarta. Places oferides
  
Les places oferides per a cursar els dits cicles formatius seran de quaranta places per cicle, les quals s'adjudicaran d'acord amb el que estabix l'apartat Tercer, punts 1 i 3, de l'Orde de26 d'abril de 2004 (DOGV de 5 de maig) de la Conselleria de Cultura, Educació i Esport, per la qual es regula l'admissió de l'alumnat en els centres docents de la Comunitat Valenciana, sostinguts amb fons públics per a cursar ensenyances de Formació Professional Específica de Grau Superior.
  
Quinta. Sol·licituds
  
Es presentarà una única sol·licitud i per a un sol cicle formatiu i, en ella, es farà constar els mòduls de què es pretén matricular, d'aquells que constituïxen un curs acadèmic.
  
Les sol·licituds d'admissió es formularan segons model oficial i en el termini que a l'efecte es determine.
  
A la sol·licitud s'adjuntarà la documentació següent:
  
a) Fotocòpia del Document Nacional d'Identitat o Passaport, o bé, per als aspirants estrangers, permís de residència en vigor o en tràmit, targeta d'estudiant o certificat d'empadronament.
  
b) Fotocòpia compulsada de la documentació acreditativa de reunir els requisits d'accés establits en el punt quint de l'Orde de 7 de setembre de 2004, anteriorment mencionada.
  
c) Si és procedent, fotocòpia compulsada de la documentació necessària per a l'aplicació dels criteris de prioritat.
  
Sexta. Matriculació
  
Una vegada realitzada l'adjudicació de places, l'alumnat seleccionat haurà de formalitzar la matrícula en el CEED.
  
Sempre que existisquen places vacants, la matrícula romandrà oberta durant el primer quadrimestre del curs. En tot cas tindran preferència per a matricular-se els sol·licitants que quedaren en llista d'espera.
  
El CEED publicarà almenys deu dies abans del començament del curs, el llistat d'alumnes matriculats en cada un dels mòduls professionals..
  
Sèptima. Calendari
  
El Calendari d'admissió i matriculació de l'alumnat que opte per esta modalitat d'ensenyança serà establit per la Conselleria de Cultura, Educació i Esport.
  
Octava. Certificats
  
D'acord amb el punt sèptim de l'Orde de 7 de setembre de 2004, l'alumnat podrà sol·licitar al centre educatiu, l'expedició de certificats acadèmics dels mòduls superats, així com de les competències professionals adquirides.
  
El secretari del centre docent, amb el vistiplau del director, prèvia petició de l'interessat i una vegada obtinguda qualificació positiva, estendrà certificat on conste la unitat de competència, el mòdul formatiu associat, el nombre d'hores i la qualificació obtinguda i s'ajustarà al model inclòs com a annex I a esta resolució.
  
La present resolució produirà efectes a partir de l'endemà de la publicació en el Diari Oficial de la Generalitat Valenciana.
  
València, 28 d'octubre de 2004.- El director general d'Ensenyament: Josep Vicent Felip i Monlleó.
  
ANNEX I
  
Certificat acreditatiu de competència professional
  
SR/SRA....................., secretari/ària de l'IES ...................
  
CERTIFICA
  
Que el Sr/Sra........................, amb DNI .........................ha adquirit les competències que es relacionen a continuació per haver superat els mòduls formatius associats a estes, corresponents al cicle formatiu de grau...................denominat ?..............................- R. D. Títol i R.D de currículums.....................pertanyent a la Família Professional de .....................i cursat en la modalitat a distància.
  
Unitat de Mòdul formatiu
  
Competència associat Hores Qualificació
  
....................... .............................. ......... ..................
  
....................... .............................. ......... ..................
  
....................... ............................... ......... .................
  
..................................., a ........... d.......... de............
  
Vist i plau
  
El/La director/a


Còpia Permalink ELI